EkBass/fiwiki-20250220-pages-articles huggingface dataset:
Välipeippi

Välipeippi (Lamium confertum) on huulikukkaiskasvien (Lamiaceae) heimoon ja peippien (Lamium) sukuun kuuluva kasvilaji. Välipeippi on yksivuotinen, ruohovartinen kasvi. Välipeippi muistuttaa eniten sepopeippiä (Lamium amplexicaule) sekä jonkin verran myös punapeippiä (Lamium purpureum) ja liuskapeippiä (Lamium hybridum). Välipeippi eroaa sepopeipistä kukkien teriöiden ja verhiöiden ulkonäön perusteella sekä punapeipistä ja liuskapeipistä ylimpien lehtien ruodittomuuden perusteella. Välipeippi voi kasvaa noin 40 senttimetriä korkeaksi asti ja sen varsi on tyypillisesti runsashaarainen. Välipeippi on kasvutavaltaan pysty tai koheneva ja sen lehtiasento on vastakkainen. Lehtien muoto vaihtelee leveänpuikeista munuaismaisiin ja lehtien laidat ovat leveän hammaslaitaiset. Alimmat lehdet ovat ruodillisia ja ylimmät ruodittomia sekä puoliksi sepiviä. Välipeippi kukkii touko–syyskuussa purppuranpunaisin kukin. Kukat ovat kaksihuulisia ja sijaitsevat kiehkuroina varren latvassa. Verhiö on lajityypillisesti karvainen, ja verhiönliuskat ovat pitkiä sekä kapeita, verhiöputkea pidempiä. Välipeipin hedelmä on lohkohedelmä, jossa on möyheä lisäke. Välipeippi kasvaa ihmisvaikutteisessa ympäristössä, mutta ei ole kuitenkaan kovin yleinen. Yleensä se kasvaa rikkaruohona pelloilla. Suomessa välipeippiä tavataan lähinnä vain Varsinais-Suomessa, vaikkakin siitä on tehty havaintoja sieltä täältä aina Oulun korkeudelle asti. == Lähteet == == Aiheesta muualla == * Suomen Lajitietokeskus: Välipeippi – Lamium confertum * Luokka:Peipit
Champ Car -kausi 2005

Champ Car -kausi 2005 oli Champ Car -sarjan 27. ja toinen Champ Car -nimellä ajettu kausi. Kausi alkoi 10. huhtikuuta ja päättyi 6. marraskuuta. Mestaruuden voitti ranskalainen Sébastien Bourdais. == Tallit ja kuljettajat == Talli Nro Kuljettaja Kilpailut Newman/Haas Racing 1 Sébastien Bourdais Kaikki Newman/Haas Racing 2 Bruno Junqueira 1–2 Newman/Haas Racing 2 Oriol Servià 3–13 Forsythe Championship Racing 3 Paul Tracy Kaikki Forsythe Championship Racing 7 Mario Domínguez Kaikki CTE Racing-HVM 4 Björn Wirdheim 1–11 CTE Racing-HVM 4 Fabrizio del Monte 12–13 CTE Racing-HVM 55 Ronnie Bremer 1–5 CTE Racing-HVM 55 Alex Sperafico 6–7 CTE Racing-HVM 55 Rodolfo Lavín 8–13 Team Australia 5 Marcus Marshall 1–12 Team Australia 5 Will Power 13 Team Australia 15 Alex Tagliani Kaikki Rocketsports Racing 8 Timo Glock Kaikki Rocketsports Racing 31 Ryan Hunter-Reay 1–11 Rocketsports Racing 31 Michael McDowell 12–13 RuSPORT 9 Justin Wilson Kaikki RuSPORT 10 A. J. Allmendinger Kaikki Dale Coyne Racing 11 Ricardo Sperafico Kaikki Dale Coyne Racing 19 Oriol Servià 1–2 Dale Coyne Racing 19 Michael Valiante 4 Dale Coyne Racing 19 Tarso Marques 5 Dale Coyne Racing 19 Ryan Dalziel 6 Dale Coyne Racing 19 Ronnie Bremer 7–13 PKV Racing 12 Jimmy Vasser Kaikki PKV Racing 21 Cristiano da Matta Kaikki Mi-Jack Conquest Racing 27 Andrew Ranger Kaikki Mi-Jack Conquest Racing 34 Nelson Philippe Kaikki Team Australia 25 Will Power 12 Team Australia 25 Charles Zwolsman 13 Jensen MotorSport 41 Fabrizio del Monte 1 CTE Racing-HVM 50 Homero Richards 13 PKV Racing 52 Jorge Goeters 2 == Kilpailukalenteri == Nro Kilpailu Paalupaikka Nopein kierros Voittanut kuljettaja Voittanut talli 1 Toyota Grand Prix of Long Beach Paul Tracy Sébastien Bourdais Sébastien Bourdais Newman/Haas Racing 2 Tecate/Telmex Grand Prix of Monterrey Sébastien Bourdais Timo Glock Bruno Junqueira Newman/Haas Racing 3 Time Warner Cable Road Runner 225, Presented by US Bank Jimmy Vasser Paul Tracy Paul Tracy Forsythe Championship Racing 4 G.I. Joe's presents the Champ Car Grand Prix of Portland Justin Wilson Sébastien Bourdais Cristiano da Matta PKV Racing 5 Champ Car Grand Prix of Cleveland presented by U.S. Bank Paul Tracy Oriol Servià Paul Tracy Forsythe Championship Racing 6 Molson Indy Toronto Sébastien Bourdais Justin Wilson Justin Wilson RuSPORT 7 West Edmonton Mall Grand Prix of Edmonton A. J. Allmendinger A. J. Allmendinger Sébastien Bourdais Newman/Haas Racing 8 Taylor Woodrow Grand Prix of San Jose Sébastien Bourdais Sébastien Bourdais Sébastien Bourdais Newman/Haas Racing 9 Centrix Financial Grand Prix of Denver presented by PacifiCare Paul Tracy Sébastien Bourdais Sébastien Bourdais Newman/Haas Racing 10 Molson Indy Montreal Sébastien Bourdais Sébastien Bourdais Oriol Servià Newman/Haas Racing 11 Champ Car Hurricane Relief 400 Sébastien Bourdais Sébastien Bourdais Sébastien Bourdais Newman/Haas Racing 12 Lexmark Indy 300 Oriol Servià Sébastien Bourdais Sébastien Bourdais Newman/Haas Racing 13 Gran Premio Telmex-Tecate presented by Banamex Justin Wilson Justin Wilson Justin Wilson RuSPORT Luokka:Champ Car Luokka:Vuoden 2005 moottoriurheilu
Champ Car -kausi 2007

Champ Car -kausi 2007 oli Champ Car -sarjan 29. ja viimeinen kausi. Kausi alkoi 8. huhtikuuta ja päättyi 11. marraskuuta. Mestaruuden voitti ranskalainen Sébastien Bourdais. == Tallit ja kuljettajat == Talli Nro Kuljettaja Kilpailut Newman/Haas/Lanigan Racing 1 Sébastien Bourdais Kaikki Newman/Haas/Lanigan Racing 2 Graham Rahal Kaikki Forsythe Racing 3 Paul Tracy 1, 4–14 Forsythe Racing 3 Oriol Servià 2–3 Forsythe Racing 7 Mario Domínguez 1–3 Forsythe Racing 7 Oriol Servià 4–12 Forsythe Racing 7 David Martinez 13–14 Minardi Team USA 4 Dan Clarke 1–10, 12–14 Minardi Team USA 4 Mario Domínguez 11 Minardi Team USA 14 Robert Doornbos Kaikki Team Australia 5 Will Power Kaikki Team Australia 15 Simon Pagenaud Kaikki RSPORTS 8 Alex Tagliani Kaikki RSPORTS 9 Justin Wilson Kaikki Dale Coyne Racing 11 Katherine Legge Kaikki Dale Coyne Racing 19 Bruno Junqueira Kaikki PKV Racing 21 Neel Jani Kaikki PKV Racing 22 Tristan Gommendy 1–7, 9–12 PKV Racing 22 Mario Domínguez 8 PKV Racing 22 Oriol Servià 13–14 Pacific Coast Motorsports 28 Ryan Dalziel 1–8, 10–12 Pacific Coast Motorsports 28 Mario Domínguez 9, 13–14 Pacific Coast Motorsports 29 Alex Figge 1–2, 4–14 Pacific Coast Motorsports 29 Roberto Moreno 3 Conquest Racing 34 Matt Halliday 1–3 Conquest Racing 34 Jan Heylen 4–12 Conquest Racing 34 Nelson Philippe 13–14 == Kilpailukalenteri == Nro Kilpailu Paalupaikka Nopein kierros Voittanut kuljettaja Voittanut talli 1 Vegas Grand Prix Will Power Will Power Will Power Team Australia 2 Grand Prix of Long Beach Sébastien Bourdais Simon Pagenaud Sébastien Bourdais Newman/Haas/Lanigan Racing 3 Grand Prix of Houston Will Power Sébastien Bourdais Sébastien Bourdais Newman/Haas/Lanigan Racing 4 Grand Prix of Portland Justin Wilson Sébastien Bourdais Sébastien Bourdais Newman/Haas/Lanigan Racing 5 Grand Prix of Cleveland Sébastien Bourdais Sébastien Bourdais Paul Tracy Forsythe Racing 6 Mont-Tremblant Grand Prix Tristan Gommendy Sébastien Bourdais Robert Doornbos Minardi Team USA 7 Grand Prix of Toronto Sébastien Bourdais Sébastien Bourdais Will Power Team Australia 8 Grand Prix of Edmonton Will Power Sébastien Bourdais Sébastien Bourdais Newman/Haas/Lanigan Racing 9 San Jose Grand Prix Justin Wilson Justin Wilson Robert Doornbos Minardi Team USA 10 Grand Prix of Road America Sébastien Bourdais Sébastien Bourdais Sébastien Bourdais Newman/Haas/Lanigan Racing 11 Belgian Grand Prix Sébastien Bourdais Sébastien Bourdais Sébastien Bourdais Newman/Haas/Lanigan Racing 12 Bavarian Grand Prix Sébastien Bourdais Dan Clarke Justin Wilson RSPORTS 13 Lexmark Indy 300 Will Power Graham Rahal Sébastien Bourdais Newman/Haas/Lanigan Racing 14 Gran Premio Tecate Will Power Robert Doornbos Sébastien Bourdais Newman/Haas/Lanigan Racing Luokka:Champ Car Luokka:Vuoden 2007 moottoriurheilu
Gala (laulaja)

Gala Rizzatto, joka esiintyy etunimellään Gala (s. 6. syyskuuta 1975 Milano, Italia), on italialainen poplaulaja ja lauluntekijä, joka asuu New Yorkissa. Gala on myynyt yli kuusi miljoonaa levyä maailmanlaajuisesti. Hänen esikoisalbuminsa Come into My Life sisälsi platinaa myyneet singlet ”Freed from Desire”, ”Let a Boy Cry” ja ”Come into My Life”, jotka sijoittuivat musiikkilistojen kärkisijoille Euroopassa, Etelä-Amerikassa, Venäjällä sekä Lähi-idässä. ==Diskografia== ===Albumit=== *Come into My Life (1997) *Tough Love EP (2009) *Tough Love (2009) === Singlet === * ”Everyone Has Inside” (1996) * ”Freed from Desire” (1996) * ”Let a Boy Cry” (1997) * ”Come into My Life” (1997) * ”Suddenly” (1997) * ”Faraway” (2005) * ”Tough Love” (2009) * ”Lose Yourself in Me” (2012) * ”Taste of Me” (2013) * ”The Beautiful” (2014) * ”Rock Your World” (2015) * ”Love Impossible” (2015) * ”Start It Over” (2015) ==Lähteet== ==Aiheesta muualla== Luokka:Elävät henkilöt Luokka:Italialaiset elektronisen musiikin artistit Luokka:Italialaiset poplaulajat Luokka:Vuonna 1975 syntyneet
Luettelo Kärkölän julkisista taideteoksista ja muistomerkeistä

Luettelo Kärkölän julkisista taideteoksista ja muistomerkeistä sisältää Kärkölän kunnassa olevat pysyvät patsaat, muistomerkit ja muistolaatat. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Alli Paasikiven synnyinkodin muistomerkki Vanhatie Järvelä 1985 Emil Väreen muistolaatta Emil Väreen entisen kotitalon seinässä Juholanmäellä, Väreenkuja(?) Lappila 1990 Esivanhempien muistomerkki (Isien työ) Kärkölän yhtenäiskoulun Opintien koulun (Opintie 2) edessä, Hähkäniementie Järvelä 1976 Eversti Valo Nihtilän muistomerkki Nihtilän talon edessä, Kirkkotie 101 Kärkölän kirkonkylä 1983 Karjalaan jääneiden vainajien muistomerkki Kärkölän kirkon eteläsivulla Kärkölän kirkonkylä Neljä suuntaa -patsasEsa Blick, CV (pdf) Liikenneympyrässä Kauppatien ja Järveläntien risteyksessä Järvelä Radanrakentajien kalmisto ja muistomerkki https://helda.helsinki.fi/bitstream/handle/10138/179363/Collegium%20Vol22%2010_Newby.pdf?sequence=1 (Riihimäki-Pietari -radan rakennustöissä 1867-70 nälkäänkuolleiden hautausmaa) Tillolantie, Hähkäniemi Järvelä 1967 Talvisotaan lähdön muistomerkki Kirkkotie 96, Kankahaispirtin pihassa Kärkölän kirkonkylä 1987 Toivon risti (Sankaripatsas 1939-1944)https://www.sotasampo.fi/fi/cemeteries/page/h0219_1 Kärkölän kirkon edessä, Kirkkotie 7 Kärkölän kirkonkylä ja (jalusta) 1949 100px Vakaumuksensa puolesta 1918 kaatuneiden muistomerkki Hautausmaa Kärkölän kirkonkylä Vanha kirkon (1754-1901) muistomerkki Vanha hautausmaa Kärkölän kirkonkylä Veteraanien muistokivi Kunnantalon pihalla, Hähkäniementie Järvelä Veteraanien muistokoivikko ja kivipaasi Seurakuntakodin puistossa, Sammalistontie Järvelä Kärkölän sotaveteraanit ja Sotilaspojat 2017 ==Lähteet== Luokka:Kärkölä Kärkölä
Luettelo Sysmän julkisista taideteoksista ja muistomerkeistä

Luettelo Sysmän julkisista taideteoksista ja muistomerkeistä sisältää Sysmän kunnassa olevat pysyvät patsaat, muistomerkit ja muistolaatat. Sysmässä on Olavi Virran muistomerkki ja -reliefi. Yrjö Kokko ja Kaarlo Sarkia ovat saaneet muistolaatat. __TOC__ == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Joutsjärven Osuusmeijerin muistokivi Postintie (70) Valittula 1960 Kaarlo Sarkia -muistolaatta Entisen Sysmän Säästöpankin toimitilan talon ulkoseinässä, Väihkyläntie 1 Sysmän kirkonkylä Olavi Virran muistomerkkiSuomi Tour: Olavi Virran muistomerkit Sysmässä Olavi Virta -puisto, Sysmäntien ja Vellamontien risteyksen eteläpuolella Sysmän kirkonkylä 2015 Olavi Virran muistoreliefi Särkilahden nuorisoseurantalon piha, Luhangantie 1058 Särkilahti ja 1990 Puusta Osuuspankin talo, Sysmäntie 36 Sysmän kirkonkylä 1985 Sankaripatsas, Sysmä (Talvi- ja jatkosodan muistomerkki) Pyhän Olavin kirkon sankarihautausmaa, Suopellontie 19 Sysmän kirkonkylä 1951 100px Vakaumuksensa puolesta kuolleitten muistomerkkiVakaumuksensa puolesta kuolleitten muistomerkki; Punaisten muistomerkit Otamon hautausmaa, Otamontie 114 (karttalinkki likimääräinen) Otamo 1944 Vapaussodan muistomerkki Pyhän Olavin kirkon hautausmaa, Suopellontie 19 Sysmän kirkonkylä 1920 Veteraanipatsas Suurikylän kartanosta vähän kirkonkylälle päin, Riihitien asuntoalueen tuntumassa olevassa pienessä puistossa, Suopellontie 7 Sysmän kirkonkylä 1979 Yrjö Kokon muistolaatta Kokkolan eli nykyisen leirintäalueen vastaanottorakennuksen seinässä, Huitilantie 3 Sysmän kirkonkylä ==Lähteet== Luokka:Sysmä Sysmä
Nobody But You (Cesár Sampsonin kappale)

Nobody But You on itävaltalaislaulaja Cesár Sampsonin esittämä kappale, jolla hän edusti Itävaltaa vuoden 2018 Eurovision laulukilpailussa. Kappale kilpaili Euroviisujen finaalissa, jossa se sai 342 pistettä ja saavutti sijan 3. == Lähteet == Luokka:Itävallan euroviisuedustuskappaleet Luokka:Vuoden 2018 euroviisuedustuskappaleet
Find Me

Find Me voi tarkoittaa seuraavia: * Find Me, Rosie O'Donnellin muistelmateos * Find Me, Happy Rhodesin albumi * Find Me, Christina Grimmien albumi * ”Find Me”, Sigma-yhtyeen kappale
Markku Kotilainen

Markku Kustaa Kotilainen (s. 23. syyskuuta 1953) on suomalainen taloustieteilijä ja tutkimusjohtaja. Hän on koulutukseltaan valtiotieteiden tohtori (kansantaloustiede) Helsingin yliopistosta. Hänen väitöskirjansa aihe oli ”Exchange Rate Unions: A Comparison with Currency Basket and Floating Rate Regimes”. Hän on opiskellut lisäksi Munsterin yliopistossa ja Kielin yliopiston alaisessa maailmantalouden tutkimuslaitoksessa (Institut fur Weltwirtschaft) advanced studies in international economic policy research -ohjelmassa. Hän työskenteli Elinkeinoelämän tutkimuslaitoksessa (Etla) tutkimusjohtajana tutkimusohjelmassa ”makrotalous, kansainvälinen talous ja suhdanteet” marraskuuhun 2018 asti, jolloin hän jäi eläkkeelle. Ennen tätä tehtävää hän toimi Etlassa tutkijana, ennustepäällikkönä ja tutkimuspäällikkönä. Ennen Etlaan tuloaan Kotilainen työskenteli vanhempana tutkijana valtiovarainministeriön kansantalousosastolla (1985–1986) ja sitä ennen tutkijana Pellervon taloudellisessa tutkimuslaitoksessa (PTT) (1983–1985). Kotilaisen keskeiset tutkimusalueet ovat olleet kansainvälinen makrotalous, ulkomaankauppa ja suorat sijoitukset sekä suhdannevaihtelut. Merkittävä osa tutkimuksesta on käsitellyt Euroopan integraatiota, erityisesti talous- ja rahaliittoa. Lisäksi hän on tehnyt aluetalouden ja innovaatioiden tutkimusta. Kotilainen johti Etlan ennustetoimintaa 1996–2000 ja uudelleen vuodesta 2009 vuoteen 2018. ==Aiheesta muualla== * Kotilainen, Markku – Etla Luokka:Suomalaiset taloustieteilijät Luokka:Vuonna 1953 syntyneet Luokka:Elävät henkilöt
Phyllis Francis

Phyllis Chanez Francis (s. 4. toukokuuta 1992 New York) on yhdysvaltalainen pikajuoksija. Hän on 400 metrin juoksun maailmanmestari sekä 4 × 400 metrin viestin olympiavoittaja ja maailmanmestari. Francis saavutti alle 20-vuotiaiden Pan-Amerikan mestaruuskilpailuissa 2011 pronssia 400 metrillä ja kultaa 4 × 400 metrin viestissä. Hän voitti NCAA:n sisäratojen mestaruuden 400 metrillä 2014 Pohjois-Amerikan halliennätyksellä 50,46. Hän voitti IAAF World Relays -kilpailuissa 2015 kultaa 4 × 400 metrin viestissä. Pekingin MM- kilpailuissa 2015 hän sijoittui 400 metrillä seitsemänneksi ja juoksi alkuerissä 4 × 400 metrin viestissä, jossa Yhdysvallat sai loppukilpailussa toisella kokoonpanolla hopeaa. Francis juoksi Rio de Janeiron olympialaisissa 2016 kolmannen osuuden Yhdysvaltojen joukkueessa, joka voitti kultaa 4 × 400 metrin viestissä ajalla 3.19,06. Samojen kisojen 400 metrillä hän sijoittui viidenneksi. Hän voitti sisäratojen Yhdysvaltojen-mestaruuden 300 metrin juoksussa 2017. Hän voitti IAAF World Relays -kilpailuissa 2017 kultaa 4 × 400 metrin viestissä sekä pronssia 4 × 200 metrin viestissä, jonka alkuerissä hän juoksi. Francis voitti 400 metrin maailmanmestaruuden Lontoossa 2017 ennätyksellään 49,92. Lisäksi hän juoksi ankkuriosuuden kultaa voittaneessa Yhdysvaltojen 4 × 400 metrin viestijoukkueessa. Dohan MM-kilpailuissa 2019 hän juoksi avausosuuden Yhdysvaltojen kultajoukkueessa 4 × 400 metrin viestissä ja sijoittui 400 metrillä viidenneksi. == Henkilökohtaiset ennätykset == === Ulkoradat === Laji Aika Paikka Päivä 100 m 11,35 Waco 21. huhtikuuta 2018 200 m 22,42 Des Moines 24. kesäkuuta 2018 400 m 49,61 Doha 3. lokakuuta 2019 800 m 2.04,83 Omaha 26. heinäkuuta 2008 === Sisäradat === Laji Aika Paikka Päivä 60 m 7,30 College Station 4. helmikuuta 2017 200 m 22,92 Albuquerque 14. helmikuuta 2014 300 m 36,15 Albuquerque 4. maaliskuuta 2017 400 m 50,46 AR Albuquerque 15. maaliskuuta 2014 600 m 1.27,38 Seattle 15. tammikuuta 2011 800 m 2.07,54 New York 13. maaliskuuta 2010 AR = maanosan ennätys == Lähteet == Luokka:Yhdysvaltalaiset pikajuoksijat Luokka:Yhdysvaltalaiset olympiavoittajat Luokka:Vuonna 1992 syntyneet Luokka:Elävät henkilöt
Samuli Halonen

Samuli Halonen (s. 26. toukokuuta 1976 Ruokolahti) on suomalainen muusikko. Hän on toiminut rumpalina muun muassa yhtyeissä Marko Haavisto & Poutahaukat, Jytäjyrsijät, Puolikuu, Turo’s Hevi Gee, Jaakko Rossi & Aurinko Kioski, The ASAP’s ja Rok-Gryzuny . Lisäksi Samuli Halonen toimii freelancer-rumpalina. ==Lähteet== ==Aiheesta muualla== * Samuli Halosen tuotanto Fono- äänitetietokannassa Luokka:Suomalaiset rumpalit Luokka:Vuonna 1976 syntyneet Luokka:Elävät henkilöt
Riitta Kylänpää

Riitta Kylänpää (s. 1957) on suomalainen toimittaja ja kirjailija, joka sai vuonna 2017 Tieto-Finlandia-palkinnon kirjoittamastaan elämäkerrasta Pentti Linkola – ihminen ja legenda (Siltala 2017). Voittajan valitsi finalistien joukosta uutistoimittaja-kirjailija Matti Rönkä. Kylänpää työskentelee toimittajana Suomen Kuvalehdessä. Hänen muita kirjojaan ovat Kasvaako sisiliskoista saunassa krokotiileja – muistikuvia lapsuudesta (Atena 2003) ja Nyt vasta näen (Otava 2009), jossa suomalaisvaikuttajat kertovat elämänsä tärkeistä hetkistä. ==Lähteet== Luokka:Suomalaiset tietokirjailijat Luokka:Suomalaiset toimittajat Luokka:Vuonna 1957 syntyneet Luokka:Elävät henkilöt
Elina Käsnänen

Elina Käsnänen (s. 15. huhtikuuta 1988) on suomalainen lentopalloilija, joka edustaa salolaista LP Viestiä. Käsnänen on voittanut LP Viestissä kaksi SM- kultaa (2009 ja 2017) SM-pronssia (2008, Salon Viesti) ja kolme Suomen Cupia (2007, 2008, 2016). Käsnänen debytoi Mestaruusliigassa 30.9.2006 LiigaEuran paidassa Pieksämäkeä vastaan. Euran kauden jälkeen hän siirtyi kahdeksi kaudeksi Saloon, jossa saavutti SM-pronssia, SM-kultaa sekä kaksi Suomen Cupin mestaruutta. Kauden 2009-2010 Käsnänen pelasi Pieksämäki Volleyssa kauden päätyttyä liigakarsintojen kautta sarjapaikan säilyttämiseen. Viiden välivuoden jälkeen Käsnänen lämmitteli lajimuistojaan 2-sarjassa, kunnes palasi Mestaruusliigaan ja LP Viestiin kaudeksi 2016-2017 voittaen heti tuplamestaruuden. Hänellä on LP Viestin kanssa sopimus voimassa vuoteen 2018. Käsnänen on pelipaikaltaan passari ja hänen pituutensa on 179 cm. == Mestaruusliigan runkosarjassa ja pudotuspeleissä == Kausi Seura Ottelut Pisteet Ässät Torjunnat 2006-07 LiigaEura 27 57 17 10 2007-08 Salon Viesti 24 22 5 5 2008-09 LP Viesti 24 26 19 1 2009-10 Pieksämäki 19 20 17 0 2016-17 LP Viesti 25 19 6 4 Kausi Seura Ottelut Pisteet Ässät Torjunnat 2007-08 Salon Viesti 8 4 1 0 2008-09 LP Viesti 8 0 0 0 2016-17 LP Viesti 7 1 0 1 Luokka:Suomalaiset lentopalloilijat Luokka:Vuonna 1988 syntyneet Luokka:Elävät henkilöt
Spider-pasianssi

Spider-pasianssi on yksi pasianssipelin variaatioista. == Tavoite == Spider- pasianssin tavoite on saada kaikki pelikortit väreittäin suuruusjärjestykseen – kuninkaasta aina ässään asti. == Alkujärjestelyt == Spider-pasianssissa 54 pelikorttia asetellaan kymmeneen pinoon seuraavasti: * Neljä kuuden kortin pinoa * Kuusi viiden kortin pinoa == Säännöt == Spider-pasianssissa kortteja siirrellään niin kuin muissakin pasiansseissa. Jos pelaa useammalla kuin yhdellä maalla, voi kortin siirtää oman maansa lisäksi myös toisen maan kortin päälle. Jos kortti on jonkun muun, kuin oman maansa kortin päällä, sitä ja sitä, jonka päällä tämä kortti on, ei voi siirtää yhtä aikaa esim. korttipinoa , , ja ei voi siirtää yhtä aikaa, mutta siinä olevat ja voi. Tyhjään sarakkeeseen voi laittaa minkä tahansa kortin tai korttipinon, jossa on vain samaa maata. Spider-pasianssissa jää pakka, kun on jakanut alkuasetelman. Kun pelaaja haluaa, hän voi uudelleenjakaa jäljellä olevasta pakasta kortteja kaikkien pinojen päälle yksi eli aina yhdellä jakamisella jaetaan kymmenen korttia pakasta. Kun kortteja jaetaan, kaikissa kymmenessä sarakkeessa täytyy olla vähintään yksi kortti. == Pelin päättyminen == Kun kaikki pelikortit on aseteltu värisuoraksi kuningas-kortista ässään sekä siirretty kotikentälle, peli päättyy. == Vaikeustasot == Kaikilla vaikeustasoilla pelataan samalla tavalla. Ainoa ero on, että niillä pelataan eri määrillä maita. Vaikka vaikeustasoissa on eri määrä maita, korttimäärä on silti sama. * Helpossa Spider-pasianssissa pelataan vain yhdellä maalla, yleensä padalla. Tässä vaikeustasossa vain yhtä maata otetaan kahdeksasta eri korttipakasta. * Keskivaikeassa Spider-pasianssissa pelataan kahdella maalla. Tässä vaikeustasossa kahta maata otetaan neljästä eri korttipakasta. * Vaikeassa Spider pasianssissa pelataan kaikilla mailla. Tässä vaikeustasossa käytetään kahta kokonaista korttipakkaa lukuun ottamatta jokereita. == Variaatiot == * Giganttinen Spider: Neljällä pakalla * Rento Spider: Ei vaadi kaikkien sarakkeiden täyttämistä ennen uudelleenjakamista. * Spiderwort: Kolmella pakalla * Simple Simon: Yhdellä pakalla pelattava Spiderin yleinen variaatio. * Mrs. Mop: Spider-pasianssin sukulainen, jossa kaikki kortit jaetaan kuvapuoli ylöspäin. === Spiderette === Spiderettessa käytetään kortteja puolet vähemmän kuin Spider-pasianssissa ja ne asetellaan Klondike-asettelulla. Peli toimii samoin kuin klassinen Spider-pasianssikin. Voidaan pelata yhdellä, kahdella tai neljällä maalla. Samoin kuin Spider-pasianssissa mitä vähemmän maita sitä helpompi. ==== Variaatiot ==== * Will o’ the Wisp: Pasianssikorttipeli, jonka on keksinyt Geoffrey Mott-Smith ja jota pelataan samalla tavalla kuin Spideretteä. Poikkeuksena on, että alussa 21 korttia jaetaan seitsemään pinoon, jossa kussakin on kolme korttia ja vain kunkin sarakkeen ylin kortti on kuvapuoli ylöspäin. == Lähteet == Luokka:Pasianssit
Scandinavian Bank

Scandinavian Bank Ltd. on pohjoismaisten pankkien Lontooseen perustama pankki. Scandinavian Bank perustettiin vuonna 1968 Lontooseen. Pankin perusti konsortio, johon kuuluivat Suomesta Yhdyspankki, Ruotsista Skandinaviska Banken, Tanskasta Den Danske Landmandsbank ja Norjasta Bergens Privatbank. Myöhemmin mukaan liittyivät vielä Den Danske Provinsbank ja Landsbanki Island. Pankin toiminta alkoi 1969. Se menestyi hyvin ja kasvoi. 1980-luvun puolivälissä sen taseen koko oli lähes puolet SYP:n taseesta. Menestyksen taustalla oli pankin etabloituminen kaikkialle maailmaan. Omistuskonsortio purettiin, kun pankin osakaspankit itse asettautuivat Lontooseen. SYP myi oman osuutensa Skandinaviska Enskilda Bankenille. Kaupan neuvottelivat SYP:n puolelta Erik Stadigh ja Björn Wahlroos. Ostaja katui kauppoja jälkikäteen. == Lähteet == * Vihola, Teppo: Rahan ohjaaja. Yhdyspankki ja Merita 1950–2000. Jyväskylä: Merita Pankki Oyj, 2000. Sivut 181–182. ISBN 951-889-103-6. Luokka:Pankit
Natriumpersulfaatti

Natriumpersulfaatti eli natriumperoksodisulfaatti tai natriumperoksidisulfaatti (Na2S2O8) on natrium- ja persulfaatti-ionien muodostama epäorgaaninen ioniyhdiste. Yhdistettä voidaan käyttää muun muassa hapettimena ja katalyyttinä. ==Ominaisuudet== Huoneenlämpötilassa natriumpersulfaatti on väritöntä kiteistä ainetta. Yhdiste liukenee erittäin hyvin veteen. Sekä kiinteä natriumpersulfaatti että sen vesiliuokset ovat voimakkaita hapettimia. Kuumennettaessa yhdiste hajoaa natriumsulfaatiksi ja hapeksi. Natriumpersulfaatti ärsyttää voimakkaasti silmiä, ihoa ja hengitysteitä. Aineelle altistumisesta voi seurata oireina yskää, kurkkukipua ja pahoinvointia. Viitattu 8.12.2017. ==Valmistus ja käyttö== Natriumpersulfaattia valmistetaan hapettamalla elektrolyyttisesti natriumsulfaatin vesiliuosta. Natriumpersulfaattia voidaan käyttää hapettimena muun muassa tekstiilien valkaisussa ja kyyppivärjäyksessä. Yhdistettä voidaan myös käyttää paristoissa depolarisoivana yhdisteenä, uima-altaiden desinfiointiin, metallien syövyttämiseen ja polymerointikatalyyttinä. ==Lähteet== Luokka:Natriumyhdisteet
Palkka pankkiin

Palkka pankkiin -järjestelmä tarkoittaa Suomessa sitä, että palkka maksetaan pankkitilille. Järjestelmän käyttö on Suomessa nykyisin pakollista erityistilanteita lukuun ottamatta. Palkka pankkiin -järjestelmä otettiin Suomessa käyttöön 1950-luvulta alkaen. Järjestelmä yleistyi erityisesti 1960-luvulla. Kehityksen kärjessä olivat Kansallispankki ja Postisäästöpankki. Lopullisesti järjestelmä yleistyi ja muodostui pääsääntöiseksi palkanmaksumuodoksi 1968. Pakolliseksi se tuli vuonna 2013. Palkansaajan kannalta järjestelmän etuja ovat olleet mm. seuraavat Yhdyspankin mainostamat hyödyt: * rahat kasvavat korkoa palkkapäivästä lukien * asiakas ei ole riippuvainen palkkapäivistä, vaan voi nostaa käteisrahaa aina tarvittaessa * säästäminen helpottuu * vararahasto pankissa antaa turvallisuuden tunnetta * luoton saanti helpottuu Pankeille järjestelmä toi lisää henkilöasiakkaita. Sen avulla pankit saivat myös lisää likviditeettiä toiminnan pyörittämiseen. Kääntöpuolena oli pankkien työmäärän nopea kasvu, mikä kasvatti kustannuksia. Järjestelmän yleistyessä pankkeihin syntyi suuri joukko ilmaispalveluja, joiden muuttaminen myöhemmin maksullisiksi aiheutti palkansaajissa levottomuutta. Palkkatilit eivät ainakaan Yhdyspankille olleet kovin kannattavia: suuri tapahtumamäärä vaati työvoimaa, tietokonekapasiteetteja ja tiloja. == Lähteet == * Vihola, Teppo: Rahan ohjaaja. Yhdyspankki ja Merita 1950–2000. Jyväskylä: Merita Pankki Oyj, 2000. Sivut 206–211. ISBN 951-889-103-6. === Viitteet === Luokka:Pankkitoimi Luokka:Palkka
Roosa Heikkiniemi

Roosa Heikkiniemi (s. 30. joulukuuta 2000) on suomalainen lentopalloilija, joka edustaa LP Kangasalaa. Heikkiniemi debytoi liigassa Kuortaneen valmennuskeskuksen joukkueessa 8. marraskuuta 2016 Pölkky Kuusamoa vastaan. Kauden 2017–2018 Heikkiniemi edusti kasvattajaseuraansa, Salon LP Viestiä. Kaudet 2018–2020 hän edusti Hämeenlinnan Lentopallokerhoa; koronavirusepidemia keskeytti jälkimmäisen kauden. Kaudella 2020–2021 Heikkiniemi edusti LP Kangasalaa, joka voitti liigan runkosarjan mutta joutui voitokkaan ensimmäisen välieräottelun jälkeen jättämään kauden kesken joukkueessa todetun koronavirustartunnan vuoksi. Heikkiniemi on pelipaikaltaan yleispelaaja ja hänen pituutensa on 175 senttimetriä. Hänellä on LP Kangasalan kanssa sopimus voimassa vuoteen 2023. Heikkiniemi on perheen kolmas lentopallon pääsarjatason pelaaja: isä Sami Heikkiniemi pelasi 506 liigaottelua ja isosisko Ronja Heikkiniemi pelaa myös lentopalloa. == Mestaruusliigan runkosarjassa == Kausi Seura Ottelut Pisteet Ässät Torjunnat 2016–2017 Kuortane 17 105 21 3 2017–2018 LP Viesti 19 18 2 0 2018–2019 Hämeenlinna 16 12 3 0 2019–2020 Hämeenlinna 16 168 13 7 2020–2021 LP Kangasala 20 139 16 6 2021–2022 LP Kangasala 31 265 44 7 == Mestaruusliigan pudotuspelit == Kausi Seura Ottelut Pisteet Ässät Torjunnat 2016–2017 Kuortane 2017–2018 LP Viesti 7 0 0 0 2018–2019 Hämeenlinna 7 0 0 1 2019–2020 Hämeenlinna korona 2020–2021 LP Kangasala 3 31 7 1 2021–2022 LP Kangasala 12 32 4 2 == Lähteet == Luokka:Suomalaiset lentopalloilijat Luokka:Vuonna 2000 syntyneet Luokka:Elävät henkilöt
Sukapäät

Sukapäät (Cynosurus) on heinäkasvien (Poaceae) heimoon kuuluva kasvisuku. Sukuun luetaan kuuluvaksi yhdeksän lajia, joiden lisäksi yhdeksän muun sukuun kuvatun lajin taksonominen asema on toistaiseksi epäselvä. Sukapäät eroavat muista heinäsuvuista omanlaisensa kukinnon myötä. Sukapäät ovat monivuotisia sekä matalakasvuisia heiniä, joilla on lyhyt ja paksu juurakko. Sukapäät kasvavat löyhinä mättäinä, ja niiden varret ovat kasvutavaltaan pystyjä. Lehdet ovat tasaisia sekä kapeita ja lehtitupet ovat avoimia. Kieleke on lyhyt ja kalvomainen. Sukapäiden kukinto on tähkää muistuttava, hyvin tiivis röyhy, jonka haarat ovat lyhyitä. Kussakin röyhyn haarassa on yksi tai useampia tähkylöitä, jolloin kunkin lisääntymiskykyisen tähkylän ympärillä on yksi marto tähkylä. Marroissa tähkylöissä on kampamaisesti järjestäytyneitä teräväkärkisiä suomuja. Lisääntymiskykyisissä tähkylöissä on kahdesta viiteen kaksineuvoista kukkaa. Tähkylöiden kaleet ovat keskenään yhtä suuria, yksisuonisia ja naskalikärkisiä. Ulkohelpeet ovat pyöreäselkäisiä ja niissä on lyhyt vihne. Heteiden ponnet ovat violetteja tai keltaisia. Suvun lajeista Suomessa kasvaa otasukapää (Cynosurus cristatus), jota tavataan Suomessa nykyisin lähinnä vain Ahvenanmaalla. Suomessa on tavattu myös vihnesukapäätä (Cynosurus echinatus), mutta siitä ei ole tehty havaintoja Suomessa enää 1950-luvulla tai sen jälkeen. Sukapäiden (Cynosurus) suvun tieteellinen nimi tulee koiran häntää tarkoittavista kreikankielisistä sanoista kynos (suom. koira) ja oura (suom. häntä) viitaten sukapäiden omanlaiseen kukinnon ulkonäköön. == Lajeja == * Cynosurus balansae * Cynosurus coloratus * Cynosurus cristatus – otasukapää * Cynosurus echinatus – vihnesukapää * Cynosurus elegans – kenosukapää (syn. Cynosurus effusus) * Cynosurus junceus * Cynosurus peltieri * Cynosurus polybracteatus * Cynosurus turcomanicus == Lähteet == == Aiheesta muualla == * Laji.fi: Sukapäät (Cynosurus) *
Ecuador kesäolympialaisissa 2016

Ecuador osallistui Rio de Janeiron kesäolympialaisiin 2016. Tämä oli Ecuadorin neljästoista osallistuminen olympialaisiin maan tehtyä debyyttinsä vuonna 1924. Ecuador sai lähetettyä 38 urheilijasta koostuneen joukkueen, joista 23 oli miehiä ja 15 naisia. Kilpailijat osallistuivat 13 eri urheilulajiin.http://www.elcomercio.com/deportes/ecuatorianos-delegacion- juegosolimpicos-rio2016-deportes.html Joukkue oli suurin Ecuadorin koskaan lähettämä joukkue - edellinen ennätys oli vuodelta 2012 Lontoon olympialaisista. Ecuadorin joukkueessa oli 20 osallistujaa, joilla oli aiempaa kokemusta olympialaisista. Kahdella osallistujalla nämä olivat neljännet olympialaiset. Maa valitsi lipunkantajaksi Andres Chochon mutta hän kieltäytyi kunniasta vedoten harjoitteluunsa. Maa vaihtoi lipunkantajaksi judoka Estefania Garcian, joka otti Chochon paikan viime minuuteilla johtaakseen maata avajaisseremoniassa.http://www.elcomercio.com/deportes/judo-abanderada- ecuador-olimpiadas-rio2016.html Ecuador ei onnistunut saavuttamaan ensimmäistäkään mitalia. Parhaiten maan edustajista pärjäsi Alexandra Escobar, joka sijoittui neljänneksi painonnoston naisten 58 kiloisten sarjassa. == Lähteet == Luokka:Valtiot kesäolympialaisissa 2016 Kesäolympialaisissa 2016
Yrjö Collan (yritysjohtaja)

Yrjö Wilho (Vilho) Rafael Collan (27. kesäkuuta 1887 Nurmes – 20. helmikuuta 1937 Turku) oli suomalainen osuustoimintamies ja yritysjohtaja. Collanin vanhemmat olivat lääketieteen ja kirurgian tohtori Johannes Collan ja Anna Charlotta Sallmén ja puoliso vuodesta 1909 Lyyli Vilhelmiina Sinisalo.Aikalaiskirja 1934: Collan, Yrjö Vilho Rafael, s. 94 Collan tuli ylioppilaaksi Helsingin suomalaisesta yhteiskoulusta 1905 ja valmistui agronomiksi 1908, filosofian kandidaatin tutkinnon hän suoritti 1909. Toimittuaan lyhyen ajan Tuusulan kansanopiston maatalousaineiden opettajana sekä Pellervo-Seuran osuusmeijereiden kirjanpidon ja taloudenhoidon konsulenttina Collan siirtyi Ilmajoelle karjanhoidon konsulentiksi 1910–1914 ja samalla karjanhoitokoulun johtajaksi 1912–1915. Julkaistuaan 1915 Sianhoidon oppikirjan hänestä tuli Suomen Sianjalostusyhdistyksen sihteeri ja konsulentti 1915–1917. Karjanmyyntiosuuskuntien perustettua keskusjärjestön Collan pyydettiin sen johtajaksi 1916–1919 ja hän toimi myös järjestön Helsingin liikekonttorin johtajana 1917–1918. Järjestön muotouduttua keskusliike Suomen Karjakeskuskunnaksi Collanista tuli sen toimitusjohtaja vuonna 1919. Tätä tehtävää hän hoiti aina vuoteen 1935 asti ja oli vielä sen jälkeen keskusliikkeen johtokunnan jäsen. Collan oli myös maanviljelijä, joka hoiti Korsossa omistamaansa tilaa. Collanin sisaruksia olivat poliitikko ja sotilas Mikko Collan sekä kouluneuvos Anni Collan.Aikalaiskirja (1934), s. 93–94 Runeberg.org. Viitattu 29.2.2024. == Julkaisuja == * Muistiinpanoja sikalassa : Suomen sianjalostusyhdistyksen toimituksia. WSOY 1915 * Sianhoidon oppikirja. WSOY 1915, 3. täydennetty painos 1922, 4. täydennetty painos 1926, 5. täydennetty painos 1931 * Kokemuksia lihakaupan järjestelystä ja suunnitteluja vastaisuutta varten tällä alalla. Elintarvetuotannon edistäminen v. 1919, n:o 6. Helsinki 1919 * Suomen karjakeskuskunta r.l. vv. 1919-28. Suomen karjakeskuskunta, Hyvinkää 1929 * Osuustoiminnallisen karjanmyyntijärjestön järjestömuodosta. Hleisnki 1931 == Lähteet == Luokka: Suomalaiset yritysjohtajat Luokka:Suomalaiset osuustoimintaliikkeen vaikuttajat Luokka: Suomalaiset maanviljelijät Luokka:Vuonna 1887 syntyneet Luokka:Vuonna 1937 kuolleet
Tuuli Kukkonen

Tuuli Kukkonen (s. 19. syyskuuta 1999) on suomalainen lentopalloilija, joka edustaa salolaista LP Viestiä. Hän on Paimion Yrityksen kasvatti. Kukkonen debytoi liigassa 22.10.2016 LP Viestin paidassa kotiottelussa Pieksämäki Volleyta vastaan. Kukkonen saavutti heti ensimmäisellä liigakaudella sekä Suomen mestaruuden että Suomen Cupin voiton. Kukkonen on pelipaikaltaan yleispelaaja ja hänen pituutensa on 175 cm. == Mestaruusliigan runkosarjassa ja pudotuspeleissä == Kausi Seura Ottelut Pisteet Ässät Torjunnat 2016-17 LP Viesti 21 34 5 3 2017-18 LP Viesti 23 74 14 3 2018-19 LP Viesti 19 25 7 3 Kausi Seura Ottelut Pisteet Ässät Torjunnat 2016-17 LP Viesti 11 0 0 0 2017-18 LP Viesti 9 3 1 0 2018-19 LP Viesti 8 1 0 0 Luokka:Suomalaiset lentopalloilijat Luokka:Vuonna 1999 syntyneet Luokka:Elävät henkilöt
Visage

Visage oli brittiläinen synthpop-yhtye, joka perustettiin Lontoossa vuonna 1978. Yhtye yhdistettiin läheisesti 1980-luvun alun New Romantic -tyyliin. Visage on tunnetuin hittikappaleestaan ”Fade to Grey”, joka julkaistiin vuoden 1980 loppupuolella. Britanniassa kaksi yhtyeen albumia, Visage ja The Anvil, sijoittui Britannian albumilistan kahdenkymmenen parhaimman joukkoon ja viisi yhtyeen singleä sijoittui Britannian singlelistan kolmenkymmenen parhaimman joukkoon. Yhtye hajosi vuonna 1985 heidän kolmannen albuminsa Beat Boy epäonnistuessa kaupallisesti. Laulusolisti Steve Strange lämmitteli Visagea erilaisissa nostalgiabileet Britanniassa ja muualla Euroopassa. Vuonna 2013 ilmestyi kokonaan uutta musiikkia sisältänyt albumi ”Hearts and knives”. Vuonna 2014 julkaistiin vanhoja hittikappaleita lämmittelevä ”Orchestral” -albumi, jolla musiikin soittaa sinfoniaorkesteri. Visagen viides ja viimeinen studioalbumi ”Demons to diamonds” julkaistiin marraskuussa 2015 postuumisti, sillä Steve Strange kuoli 55-vuotiaana sydänkohtaukseen saman vuoden helmikuussa. ==Jäsenet== * Steve Strange – laulu (1978–1985, 2004–2010, 2012–2015) * Rusty Egan – rummut, lyömäsoittimet (1978–1985) * Midge Ure – kitara, syntetisaattori (1978–1982) * Billy Currie – koskettimet, syntetisaattori, viulu (1978–1984) * Dave Formula – koskettimet, syntetisaattori (1978–1984) * John McGeoch – kitara (1978–1981) * Barry Adamson – bassokitara (1978–1979) * Steve Barnacle – bassokitara (1982–1985, 2012–2015) * Gary Barnacle – saksofoni (1984–1985) * Andy Barnett – kitara (1984–1985) * Sandrine Gouriou – koskettimet, syntetisaattori, laulu (2004–2010) * Rosie Harris – koskettimet, syntetisaattori, laulu (2004–2010), bassokitara (kiertueella vuonna 2013) * Ross Tregenza – koskettimet, syntetisaattori, laulu (2004–2010) * Steven Young – koskettimet, syntetisaattori, laulu (2004–2010) * Lauren Duvall – laulu (2012–2015) * Robin Simon – kitara (2012–2015) * Logan Sky – koskettimet, syntetisaattori (2014–2015) ==Diskografia== ===Studioalbumit=== *Visage (1980) *The Anvil (1982) *Beat Boy (1984) *Hearts and Knives (2013) *Demonds to Diamonds (2015) ==Lähteet== Luokka:Brittiläiset elektronisen musiikin yhtyeet Luokka:Brittiläiset synthpop-yhtyeet Luokka:Brittiläiset uuden aallon yhtyeet
DOx

4-substituoidut-2,5-dimetoksiamfetamiinit (eli DOx-yhdisteet) ovat kemiallinen ryhmä substituoituja amfetamiinin johdannaisia, joissa metoksi ryhmät fenyylirenkaan hiilissä 2 ja 5 sekä alkyyli tai halogeeni hiilessä 4. Monet näistä yhdisteistä ovat voimakkaita ja erityisen pitkäkestoisia psykedeelisiä päihteitä, jotka sitoutuvat agonisteina hyvin valikoivasti serotoniinireseptorien alatyyppeihin 5-HT2A, 5-HT2B ja5-HT2C. DOx ryhmään kuuluvat ainakin alla olevassa taulukossa olevat yhdisteet. Rakenne Nimi Lyhenne 2,5-Dimetoksi-4-amyyliamfetamiini DOAM 2,5-Dimetoksi-4-bromoamfetamiini DOB 2,5-Dimetoksi-4-butyyliamfetamiini DOBU 2,5-Dimetoksi-4-kloroamfetamiini DOC 2,5-Dimetoksi-4-etoksiamfetamiini MEM 2,5-Dimetoksi-4-etyyliamfetamiini DOET 2,5-Dimetoksi-4-etyylitioamfetamiini Aleph-2 2,5-Dimetoksi-4-fluoroamfetamiini DOF 2,5-Dimetoksi-4-(2-fluoroetyyli)amfetamiini DOEF 2,5-Dimetoksi-4-jodoamfetamiini DOI 2,5-Dimetoksi-4-isopropyylitioamfetamiini Aleph-4 2,5-Dimetoksi-4-metyyliamfetamiini DOM 2,5-Dimetoksi-4-metyylitioamfetamiini Aleph-1 2,5-Dimetoksi-4-nitroamfetamiini DON 2,5-Dimetoksi-4-fenyylitioamfetamiini Aleph-6 2,5-Dimetoksi-4-propyyliamfetamiini DOPR 2,5-Dimetoksi-4-isopropyyliamfetamiini DOiPR 2,5-Dimetoksi-4-propyylitioamfetamiini Aleph-7 2,5-Dimetoksi-4-trifluorometyyliamfetamiini DOTFM DOx-yhdisteisiin kuuluvat myös seuraavat yhdisteet, joissa on useampi substitituutio: * 2,5-Dimetoksi-4-metyyli-α-etyylifenetyyliamiini (Ariadne) * 2,5-Dimetoksi-4,N-dimetyyliamfetamiini (Beatrice) * 2,5-Dimetoksi-3,4-metyleenidioksiamfetamiini (DMMDA) * 2,5-Dimetoksi-3,4-dimetyyliamfetamiini (Ganesha) * 2,5-Dimetoksi-3,4-trimetyyliamfetamiini (G-3) * 2,5-Dimetoksi-3,4-tetrametyyliamfetamiini (G-4) * 2,5-Dimetoksi-3,4-norbornyyliamfetamiini (G-5) * 2,5-Dimetoksi-4-jodo-N,N-dimetyyliamfetamiini (IDNNA) * 2,5-Dimetoksi-4-bromo- N-metyyliamfetamiini (Methyl-DOB) * 2,3,4,5-Tetrametoksiamfetamiini (TA, TeMA) == Katso myös == * 2C * Luokka:NBOMe * Luokka:Psykedeeliset tryptamiinit‎ * Lysergihapon amidit * Alexander Shulgin * Luettelo YK:n yleissopimusten mukaisista huumeista == Aiheesta muualla == * PiHKAL - A. Shulginin kirja, joka käsittelee tiettyjen DOx yhdisteiden synteesejä ja päihdekäyttöä. Luokka:Psykedeeliset amfetamiinit
Me (albumi)

Me on japanilaisen laulajan Jin Akanishin kolmas studioalbumi. Se julkaistiin 24. kesäskuuta 2015. == Kappaleet == # Let Me Talk To U # Good Time # Miss California # We The Party # Baby # Lionheart # Christmas Morning (2015 Mix Ver.) # Dayum # Mi Amor # What Happened # Go Gitt'er (bonuskappale) # Mi Amor (espanjankielinen versio, bonuskappale) == Lähteet == Luokka:Vuoden 2015 albumit Luokka:Jin Akanishin albumit
DOB

2,5-Dimetoksi-4-bromoamfetamiini (DOB, bromolamfetamiini, bromo-DMA) on psykedeelinen päihde, substituoitu amfetamiini ja fenyylietyyliamiini johdannainen. DOB kuuluu DOx yhdisteisiin. DOB:n syntetisoi ensimmäisen kerran Alexander Shulgin kollegoineen 1967. Shulgin popularisoi DOB:n 1991 kirjassaan PiHKAL: A Chemical Love Story, jossa aineen synteesi ja vaikutukset on kuvailtu. ==Biokemia== DOB on osittainen agonisti serotoniinireseptoreille 5-HT2A, 5-HT2B ja 5-HT2C. Psykedeeliset vaikutukset johtuvat agonismista 5-HT2A reseptoriin. DOB:tä käytetään tieteellisessä tutkimuksessa tutkittaessa 5-HT2 reseptoreiden alaluokkaa. DOB on agonisti ihmisen TAAR1. On ehdotettu että DOB ei itsessään ole psykedeelisten vaikutusten pääaiheuttaja, vaan DOB on keuhkoissa metabolisoituva esiaste varsinaiselle psykedeeliselle aineelle. DOB:lla on kiraliakeskus ja R-(-)-DOB on stereomeereistä biologisesti aktiivinen (eutomeeri). ==Annostus ja vaikutusten kesto== Erowid-sivun mukaan tyypillinen annos on 0.75–1.75 mg suun kautta. Kevyt annos on 0.2–0.75 mg ja vahva 1.75–2.5 mg. Täydet vaikutukset ilmenevät noin 1–2 tunnin jälkeen annoksen ottamisesta ja kestävät 8–24 tuntia, vaikka täysien vaikutusten kokemisessa voi mennä jopa 3 tuntia. ==Vaikutukset== DOB:n aiheuttamia tuntemuksia on kuvailtu 2C-B:n kaltaiseksi ja energisiksi. DOB voi aiheuttaa vatsaan epämukavan tunteen, lihasjännitystä ja päänsärkyä. ==Laki== DOB on luokiteltu Suomessa huumausaineeksi. ==Katso myös== *2C-B *2C *Luokka:NBOMe *Luokka:Psykedeeliset tryptamiinit‎ *Lysergihapon amidit *Luettelo YK:n yleissopimusten mukaisista huumeista ==Lähteet== == Aiheesta muualla == *Erowid-portaali *PiHKAL-kirja osoitteessa Erowid * isomerdesign.com Luokka:Psykedeeliset amfetamiinit Luokka:Bromiyhdisteet
JustJin

JustJin on japanilaisen laulajan Jin Akanishin toinen studioalbumi. Se julkaistiin 6. marraskuuta 2013. == Kappaleet == # # # # # # # # # # # == Lähteet == Luokka:Vuoden 2015 albumit Luokka:Jin Akanishin albumit
Japonicana

Japonicana on japanilaisen laulajan Jin Akanishin ensimmäinen studioalbumi. Se julkaistiin Yhdysvalloissa 3. maaliskuuta 2012. == Kappaleet == # # # # # # # # == Lähteet == Luokka:Vuoden 2012 esikoisalbumit Luokka:Jin Akanishin albumit
2,5-dimetoksi-4-klooriamfetamiini

2,5-dimetoksi-4-klooriamfetamiini (DOC) on psykedeelinen päihde, substituoitu amfetamiini ja propan-2-amiinin johdannainen. DOC kuuluu DOx-yhdisteisiin. DOC:n popularisoi Alexander Shulgin 1991 kirjassaan PiHKAL: A Chemical Love Story, jossa aineen synteesi ja vaikutukset on kuvailtu. == Biokemia == DOC on agonisti serotoniinireseptoreille 5-HT2A ja 5-HT2C. Psykedeeliset vaikutukset johtuvat agonismista 5-HT2A reseptoriin. == Annostus ja vaikutusten kesto == Erowid-sivun mukaan tyypillinen annos on 1,5–2,5 mg suun kautta. Kevyt annos on 1–1,5 mg ja vahva 2,5–5 mg. Täydet vaikutukset ilmenevät noin 0,5–2,5 tunnin jälkeen annoksen ottamisesta ja kestävät 8–20 tuntia. Koska aineen käyttöön vaadittavat annokset ovat hyvin pieniä ja vaikutusaika pitkä, on yliannostuksen riski huomattava. == Sivuvaikutukset == DOC-myrkytykseen liittyviä kliinisiä piirteitä olivat kiihtyneisyys, aggressiivinen käytös, hallusinaatiot, takykardia, rabdomyolyysi, kohtaukset ja hypertermia. Yhdessä tapauksessa joidenkin kliinisten piirteiden havaittiin jatkuvan jopa 33 tuntia.http://researchonline.ljmu.ac.uk/id/eprint/11444/ == Laki == DOC on luokiteltu Suomessa valtioneuvoston asetuksessa huumausaineina pidettävistä aineista, valmisteista ja kasveista. DOC on luokiteltu YK:n psykotrooppisia aineita koskevan yleissopimuksen luettelossa I. == Katso myös == * 2C-C * 2C * Luokka:NBOMe * Luokka:Psykedeeliset tryptamiinit‎ * Lysergihapon amidit == Lähteet == == Aiheesta muualla == * Erowid-portaali * PiHKAL-kirja osoitteessa Erowid * isomerdesign.com Luokka:Psykedeeliset amfetamiinit Luokka:Propan-2-amiinit
Ruotsinkylän kansakoulu

Ruotsinkylän kansakoulu voi tarkoittaa seuraavia kansakouluja: * Ruotsinkylän kansakoulu (Loppi) * Ruotsinkylän kansakoulu (Ruotsinpyhtää) * Ruotsinkylän kansakoulu (Tuusula) Luokka:Suomen kansakoulujen täsmennyssivut
Suomen Ilotulitus

Suomen Ilotulitus Oy on suomalainen ilotulitealan yritys joka valmistaa ja maahantuo ilotulitteita kuluttaja- ja ammattilaiskäyttöön. Suomen Ilotulitus on pohjoismaiden suurin ilotulitealan yritys. Yrityksen toimitusjohtaja on Niila Rajala. Ilotulitteiden oma valmistus loppui 2000-luvun alussa. Nykyisin yritys tuo ilotulitteet maahan pääosin Kiinasta. Liikevaihto vuonna 2018 oli noin 10 miljoonaa euroa. Yritys järjestää näytöksiä ja suunnittelee ja toteuttaa yritysten ja kuntien ilotuksia, vuosittain yli sata.Ei mitään kissanpierujen paukuttelua Lapin Kansa 30.12.2016. Viitattu 11.5.2020 == Historia == Suomen ilotulitus perustui vuonna 2010 kun Lohjan Ilotulitus Oy (Tähtiraketti), Pyrostar Oy ja Ilotulitus Oy yhdistivät liiketoimintansa. Yrityksen edeltäjä, Ilotulitus Oy, toimi vuodesta 1948Tiedätkö, mistä tähtisädetikut tehdään, Maaseudun Tulevaisuus 31.12.2019. Sen perusti insinöörimajuri Ali Mustonen, joka tuolloin osti sotatarvikkeita valmistavan Lataus Oy:n ja alkoi pian sotatarvikkeiden sijastaa valmistaa ilotulitteita nimellä Ilotulitus Oy. Yritys muutti 1960-luvun alussa tuotannon Helsingin Vartiokylästä Tuusulaan. Omistaja vaihtui välillä pari kertaa, ja vuonna 2004 yrityksen omisti monikansallinen Truebell Plc.Suomi-ohjus on sinivalkoinen. Turun Sanomat 21.12.2004 Ilotulitus Oy:n toiminnassa oli kotimaisuus keskeinen, ja vielä 2004 se tuoreen toimitusjohtaja Oiva Piiran mukaan suunnitteli laajentavansa tuotantoa. Tuolloin tuotteista noin 12 prosenttia valmistettiin Tuusulassa. Ilotulitus Oy voitti Suomenlinnassa järjestetyn ilotulituksen SM-kisan useita kertoja. Vuonna 2011 alan johtavaksi yritykseksi mainitusta Suomen Ilotulitus Oy:n toiminnasta tehtiin silloin tutkintapyyntö, koska kilpailijan mukaan sen toiminnassa oli lainvastaisuuksia. Entinen tehtaanjohtaja halusi selvitettävän, oliko silloinen toimitusjohtaja Kalervo Kaarre syyllistynyt räjähderikoksiin, vero- ja työeläkevakuutuspetoksiin sekä työsyrjintään.HS: Poliisi ja verottaja tutkivat Suomen Ilotulitus Oy:n toimia Etelä-Suomen Sanomat 20.3.2011 == Lähteet == == Aiheesta muualla == * yrityksen kotisivut Luokka:Suomalaiset vähittäiskaupan yritykset Luokka:Ilotulitus Luokka:Suomalaiset tapahtumatuotantoyhtiöt
Lokal

Lokal on Helsingissä sijaitseva taidegalleria ja konseptimyymälä, joka on erikoistunut käyttö- ja taide-esineisiin. Galleria sai vuonna 2017 muotoilun valtionpalkinnon. Valokuvaaja Katja Hagelstam perusti Lokalin huhtikuussa 2012. Hänen tavoitteenaan oli luoda suomalaisille taiteilijoille ja muotoilijoille paikan, jossa esitellä taidettaan. Lokal liittyi vuonna 2017 kansainväliseen Artsy-verkkosivustoon, jolla on maailman suurin modernin taiteen internet-tietokanta. Galleriassa on esillä teemoittan koottuja ryhmänäyttelyitä, jotka vaihtuvat kuukausittain. Yksi näyttelyistä on tarkoitettu alle 30-vuotiaille uransa alussa oleville taiteilijoille. Galleria sai vuonna 2017 toimintansa ansiosta muotoilun valtionpalkinnon. Palkintoperusteluiden mukaan Lokal on tuonut esille suomalaista muotoilua, taidetta ja taideteollisuutta mielenkiintoisella ja raikkaalla tavalla. == Lähteet == == Aiheesta muualla == *Lokalin kotisivut Luokka:Helsingin taidegalleriat Luokka:Suomalainen muotoilu
DOM (päihde)

2,5-dimetoksi-4-metyyliamfetamiini (DOM, myös STP englanninkielisistä sanoista "Serenity Tranquility and Peace") on psykedeelinen päihde, substituoitu amfetamiini ja fenyylietyyliamiinin johdannainen. DOM on DOx yhdiste. DOM:n popularisoi Alexander Shulgin 1991 kirjassaan PiHKAL: A Chemical Love Story, jossa aineen synteesi ja vaikutukset on kuvailtu. Laboratorioeläimet voidaan kouluttaa reagoimaan psykedeeliseen "vihjeeseen", joka on tyypillinen päihteille kuten DOM. == Kemia == DOM:n johdannaisia ovat mm. Ψ-DOM (2,6-dimetoksi-4-metyyliamfetamiini) ja Ariadne (1-(2,5-dimetoksi-4-metyylifenyyli)butan-2-amiini). Nämä on mainittu PiHKAL- kirjassa ja niiden kerrotaan olevan ei-psykedeelisiä. Muita johdannaisia ovat kuvan 2-DM-DOM, 5-DM-DOM, 2-Et-DOM ja 5-Et-DOM. Nämä kuitenkaan eivät sitoutu yhtä voimakkaasti 5-HT2A reseptoriin kuin DOM. Tämä osoittaa molekyylin sivulla olevien yksittäisten happien läsnäolon tärkeyden sitoutumisessa kyseiseen reseptoriin. == Farmakologia == DOM on agonisti serotoniinireseptoreille 5-HT2A, 5-HT2B ja 5-HT2C. Psykedeeliset vaikutukset johtuvat agonismista 5-HT2A rseptoriin. DOM:ää käytetään tieteellisessä tutkimuksessa tutkittaessa 5-HT2 reseptoreiden alaluokkaa. DOB on kiraalinen molekyyli, R-(-)-DOM enantiomeeri toimii voimakkaampana 5-HT reseptorien agonistina. == Annostus ja vaikutusten kesto == Erowid-sivun mukaan tyypillinen annos on 2–6 mg suun kautta. Kevyt annos on 1–2 mg ja vahva 6–10 mg. Täydet vaikutukset ilmenevät noin 1–2 tunnin jälkeen annoksen ottamisesta ja kestävät 12–20 tuntia. == Laki == DOM on luokiteltu huumausaineeksi Suomessa. == Katso myös == * 2C * Luokka:NBOMe * Luokka:Psykedeeliset tryptamiinit‎ * Lysergihapon amidit * Luettelo YK:n yleissopimusten mukaisista huumeista == Lähteet == == Aiheesta muualla == * Erowid-portaali * PiHKAL- kirja osoitteessa Erowid * isomerdesign.com Luokka:Psykedeeliset amfetamiinit Luokka:Propan-2-amiinit
Kuvitustaiteen valtionpalkinto

Kuvitustaiteen valtionpalkinto on Taiteen edistämiskeskuksen vuodesta 2013 jakama tunnustus kuvittajille. Vuonna 2017 palkinnon suuruus oli muiden valtionpalkintojen tapaan 14 000 euroa. == Palkitut == *2013: Erika Kallasmaa *2015: Matti Pikkujämsä *2017: Jenni Tuominen *2020: Marika Maijala == Lähteet == Luokka:Suomalaiset taide- ja kulttuuripalkinnot